Rikunarita-ORG/Wikinium huggingface dataset:
# Mars 6

| Mars 6 |
| --- |
|  |
|  Prevádzkovateľ | Mašinostroitel'nyj zavod im. S. A. Lavočkina |
| Výrobca | Mašinostroitel'nyj zavod im. S. A. Lavočkina |
| Typ misie | planetárna sonda |
| Dátum štartu | 5. august 1973, 17:45:48 UT UTC |
| Kozmodróm | Bajkonur |
| Nosná raketa | Proton-K/D |
| COSPAR ID | 1973-052A Space 40 |
| Hmotnosť | 3 260 kg |
|

|  |  |
| --- | --- |
|  |  Kozmonautický portál |

 |

**Mars 6** bola tretia z rady krátko po sebe poslaných sovietskych planetárnych sond. Táto mala na rozdiel od dvoch predošlých medzi cieľmi nielen orbitu, ale opäť aj pristátie na Marse. Sonda odštartovala 5. augusta 1973 hladko, no počas cesty k Marsu nastal problém. Sonde zlyhala časť telemetrického systému, ktorý vedcov na Zemi informoval o jej stave. Hoci inžinieri našli spôsob, ako pristávaciemu modulu udeliť pokyny na oddelenie sa, s modulom bol tesne pred dosadnutím prerušený kontakt a materská sonda nemohla byť navedená na orbitu. Preto len, podobne ako Mars 4, odvysielala údaje z preletu okolo Marsu z minimálnej vzdialenosti 1 600 km od jeho povrchu vrátane meraní počas zákrytu Slnka planétou. Pristávací modul priniesol vedcom aspoň údaje počas svojho letu marťanskou atmosférou.

## Pozri aj

* Prieskum Marsu kozmickými sondami
* Program Mars

## Zdroj

* 1973-052A - Mars 6 v Space-40
# Mars Astrobiology Explorer-Cacher

| Mars Astrobiology Explorer-Cacher |
| --- |
|  |
|  Prevádzkovateľ | NASA – JPL |
| Výrobca | NASA - JPL |
| Typ misie | planetárna sonda – vozidlo |
| Dátum štartu | 2018 |
| Kozmodróm | Cape Canaveral |
| Nosná raketa | Atlas V |
| Hmotnosť | 65 kg |
|

|  |  |
| --- | --- |
|  |  Kozmonautický portál |

 |

**Mars Astrobiology Explorer-cacher(Max-c)** je koncept NASA, misia vozidla na Marse, ktoré má byť vypustené v roku 2018 spoločne s európskym vozidlom ExoMars.

Vozidlo bude poháňané solárnymi panelmi s maximálnou hmotnosťou 50 kg a bude založené na komponentoch vozidla Mars Science Laboratory. Max-c vykoná na mieste astrobiologické meranie, zmeria možnosti obývateľnosti rôznych prostredí na Marse a pozbiera vzorky pre možný návrat na Zem budúcich misií.

## Ciele misie

Hlavná úloha je hľadať v mieste, kde je veľký potenciál pre uchovanie fyzických a chemických dôkazov života na Marse, zistiť či v minulosti boli podmienky pre život na Marse, charakterizovať potenciál zachovania biologických stôp.

Primárnou vedeckou úlohou je pristáť na mieste s veľkým potenciálom obývateľnosti, a s veľkým potenciálom fyzických a chemických dôkazov života na Marse:

* Emisie metánu spod povrchu
* Podpovrchový vrt - vzorky zeminy z hĺbky okolo dvoch metrov pod povrchom
* Zistenie veku hornín
* Zistiť nedávne zmeny klímy na Marse
* Zistenie možnosti života v napoly roztopenom ľade

## Vlastnosti vozidla

Mars Astrobiology Explorer-Cacher bude mať podobný dizajn ako má Mars Science Laboratory, aby sa znížila cena a možnosť neúspechu.
Toto solárnymi panelmi poháňané vozidlo bude musieť mať dosah viac ako 10 km a životnosť aspoň jeden pozemský rok. Hmotnosť, okolo 65 kg, bude väčšia ako Mars Exploration Rover a menšia ako Mars Science Laboratory alebo ExoMars.

## Pristátie

Max-c pristane v januári 2019 v severnej hemisfére Marsu v zime.

## Referencie

*Tento článok je čiastočný alebo úplný preklad článku Mars Astrobiology Explorer-Cacher na českej Wikipédii.*

|  |  |
| --- | --- |
|  | Kozmonautický portál |
# 1764

|  |
| --- |
| **Roky:** 1759 1760 1761 1762 1763 – **1764** – 1765 1766 1767 1768 1769 |
| **Desaťročia:** 50. roky – **60. roky 18. storočia** – 70. roky |
| **Storočia:** 17. storočie – **18. storočie** – 19. storočie |
| **Slovensko:**
1759
1760
1761
1762
1763 –
**1764** –
1765
1766
1767
1768
1769

---

**Rok 1764 v oblastiach:Kultúra*
Hudba –
Umenie –
Literatúra
*Iné oblasti*
Veda

---

**Zoznam vládcov:**
Predstavitelia štátov –
Vedúce osobnosti |

## Narodenia

* 11. február – Marie-Joseph Chénier, francúzsky básnik, dramatik († 1811)
* 01. apríl – Barbara Krafftová, rakúska maliarka († 1825)
* 03. máj – Johann Wilhelm Meigen, nemecký entomológ († 1845)
* 04. máj – Peter Lodij, ruský filozof, právnik a vysokoškolský učiteľ († 1829)
* 19. jún – José Gervasio Artigas, uruguayský generál a politik († 1850)
* 02. júl – Ján Feješ, slovenský filozof († 1823)
* 22. september – Carl Fredrik Fallén, švédsky botanik, entomológ-dipterológ a profesor († 1830)
* 25. september – Fletcher Christian, britský námorník a vzbúrenec († 1793)

## Úmrtia

* 15. apríl – Madame de Pompadour, francúzska markíza, milenka Ľudovíta XV. (\* 1721)
* 04. júl – Ivan VI., ruský cár (\* 1740)
* 01. september – Sebastiano Conca, taliansky maliar (\* 1680)
* 02. september – Nathaniel Bliss, anglický astronóm (\* 1700)
* 26. október – William Hogarth, anglický maliar a grafik (\* 1697)
# Západná Afrika

Západná Afrika podľa definície OSN
     Maghreb
**Západná Afrika** je jedným z piatich regiónov afrického kontinentu. Podľa definície OSN sem patrí 17 štátov a závislých území:

* Benin
* Burkina Faso
* Gambia
* Ghana
* Guinea
* Guinea-Bissau
* Kapverdy
* Libéria
* Mali
* Mauritánia
* Niger
* Nigéria
* Pobrežie Slonoviny
* Senegal
* Sierra Leone
* Svätá Helena
* Togo

Je považovaná za najhomogénnejšiu časť Afriky. Jej povrch tvorí najmä púšť Sahara. Obyvateľstvo tvoria najmä Arabi, prevládajúcim náboženstvom je islam. Pôvodní obyvatelia - Berberi (Atlas), Tuarégovia (púšte)

|  |  |
| --- | --- |
|  | Africký portál |
# Jar, leto, jeseň, zima... a jar

| *Jar, leto, jeseň, zima... a jar* |
| --- |
|  |
| **Originálny názov** | *Pom jorum kaül kjoul kurigo pom 봄여름가을겨울 그리고 봄* |
| **Žáner** | dráma |
| **Dĺžka** | 106 minút |
| **Štát** | Kórejská republika Nemecko |
| **Pôvodný jazyk** | Kórejský |
| **Rok** | 2003 |
| **Spoločnosť** | Korea Pictures |
| Filmový štáb |
| **Réžia** | Kim Ki-dok |
| **Scenár** | Kim Ki-dok |
| **Produkcia** | Karl Baumgartner I Sung-džä LJ Film (LJ 필름) |
| **Hudba** | Pak Dži-ung |
| **Kamera** | Päk Tong-hjon |
| Herecké obsadenie |
|
Obsadenie
* O Jong-su Kim Ki-dok Kim Jong-min So Džä-kjong Ha Jo-džin a ďalší
 |
| Ďalšie odkazy |
| IMDb |
| ČSFD |
|

|  |  |
| --- | --- |
|  |  Filmový portál |

 |

Jar, leto, jeseň, zima... a jar (v origináli Pom jorum kaül kjoul kurigo pom, 봄여름가을겨울 그리고 봄) je juhokórejský dramatický film režiséra Kim Ki-doka z roku 2003 o živote budhistického mnícha, ktorý žije v izolovanom kláštore plávajúcom na jazere uprostred hôr. Film zobrazuje jednotlivé obdobia jeho života od detstva až po starobu. Na Slovensku bol film vydaný 31. marca 2005.

## Príbeh

Film je tematicky rozdelený do štyroch ročných období, pričom začína aj končí jarou. Každé ročné obdobie má svoj vlastný príbeh.

### Jar

Uprostred hôr je na jazere umiestnený plávajúci kláštor, v ktorom žije starý mních a chlapec. Starý mních vychováva mladého chlapca ako svojho nástupcu.

### Leto

Do kláštora prichádza matka s chorou dcérou, aby sa v kláštore uzdravila. Z chlapca sa stáva dospievajúci muž, ktorý sa do dievčaťa zaľúbi. Keď sa dievča uzdraví a z kláštora odíde, chlapec sa rozhodne opustiť kláštor a odísť za ňou.

### Jeseň

Chlapec sa vracia späť do kláštora už ako dospelý muž. Medzitým sa s dievčaťom oženil a po nevere ju zabil. Pod vedením svojho majstra sa podrobí pokániu a potom odchádza s policajtami odpykať si trest za vraždu.

### Zima

Po odpykaní trestu sa muž vracia do kláštora a zistí, že starý mních medzitým zomrel. Prijme do kláštora zúfalú matku s dieťaťom a po jej smrti sa stará o jej chlapca

### Jar

Mních vychováva chlapca ako svojho nástupcu.

## Zaujímavosti

* Plávajúci kláštor bol umelo vyrobený a umiestnený na rybník Jusan, nachádzajúci sa v severovýchodnej provincii Kjongsang-do (경상도), v Kórejskej republike. Jusan je umelé jazero vytvorené pred 200 rokmi, v ktorom sa odrážajú okolité hory.
* Filmári získali povolenie umiestniť kláštor na jazero až po šiestich mesiacoch vyjednávania s juhokórejským ministerstvom životného prostredia.
* Dospelého mnícha v závere filmu hrá samotný režisér Kim Ki-dok.
* Žiadna z hlavných postáv nemá vo filme meno. Len postavy policajtov majú mená.
* Jedna z postáv vo filme nikdy neukáže svoju tvár.

## Ocenenia

Film získal 10 ocenení a 7 nominácií.

## Externé odkazy

* *Jar, leto, jeseň, zima... a jar* v Česko-Slovenskej filmovej databáze
* *Jar, leto, jeseň, zima... a jar* v Internet Movie Database (po anglicky)